b'\n_START_ARTICLE_\nSticky & Sweet Tour (albums)\n_START_SECTION_\nV\xc4\x93sture\n_START_PARAGRAPH_\nPar albuma, ar nosaukumu Sticky & Sweet, izdo\xc5\xa1anu Madonnas ofici\xc4\x81laj\xc4\x81 m\xc4\x81jas lap\xc4\x81 tika pazi\xc5\x86ots 2010. gada 12. janv\xc4\x81r\xc4\xab. Nosaukums v\xc4\x93l\xc4\x81k tika main\xc4\xabts uz Sticky & Sweet Tour un iepakojuma dizains tika nedaudz groz\xc4\xabts ar papildu tekstu, lai gan DVD un Blu-ray izv\xc4\x93lnes ekr\xc4\x81ns saglab\xc4\x81ja s\xc4\x81kotn\xc4\x93jo nosaukumu. Albums ietv\xc4\x93ra 30 min\xc5\xabtes gadu, ekskluz\xc4\xabvu videomateri\xc4\x81lu, kas tika film\xc4\x93tas aizkulis\xc4\x93s, t\xc5\xabres laik\xc4\x81. Ierakst\xc4\x81 tika iek\xc4\xbcauta ar\xc4\xab dziesma "Don\'t Cry For Me Argentina", kura tika izpild\xc4\xabta tikai Buenosairesas Estadio Monumental Antonio Vespucio Liberti stadion\xc4\x81. Fotogr\xc4\x81fijas, kura tika izmantota albuma noform\xc4\x93jum\xc4\x81, autors ir Gajs Osearijs un tika iek\xc4\xbcauta vi\xc5\x86a gr\xc4\x81mat\xc4\x81 Madonna: Sticky & Sweet._NEWLINE_2010. gada 2. apr\xc4\xabl\xc4\xab koncertfilma tika demonstr\xc4\x93ta kan\xc4\x81l\xc4\x81 VH1. ASV tirg\xc5\xab DVD tika izdots 2010. gada 6. apr\xc4\xabl\xc4\xab.\n_START_SECTION_\nTopu sniegums\n_START_PARAGRAPH_\nASV albums tika izdots 2010. gada 4. apr\xc4\xabl\xc4\xab un iek\xc4\xbcuva Billboard 200 topa 10. viet\xc4\x81, pirm\xc4\x81s ned\xc4\x93\xc4\xbcas laik\xc4\x81 p\xc4\x81rdodot 28 000 eksempl\xc4\x81ru. N\xc4\x81kamaj\xc4\x81 ned\xc4\x93\xc4\xbc\xc4\x81 albums tika p\xc4\x81rdots 8000 kopiju un nosl\xc4\xabd\xc4\x93ja uz topa 57. vietu. Kopum\xc4\x81 ASV albums tika p\xc4\x81rdots 65 000 kopiju, ieskaitot 17 000 Blu-ray versijas kopiju.'